ПРИПРЕМА ЗА ЧАС

|  |  |
| --- | --- |
| **Предмет:** | Италијански језик |
| **Наставник:** |  |
| **Разред и одељење:** |  |
| **Датум:** |  |
| **Редни број часа:** | 1. |
| **Наставна тема:** | **Bentornati!** |
| **Наставна јединица:** | **Уводни час** |
| **Тип часа:** | Систематизација |
| **Циљ часа:** | Обнављање градива из претходних разреда |
| **Очекивани исходи на крају часа:** | Ученици ће моћи да обнове и утврде градиво из 5. и 6. разреда и да сазна који су планови рада за предстојећу школску годину |
| **Наставне методе** | Рад на тексту, дијалошка метода, метода писања |
| **Облици рада:** | Фронтални, индивидуални, у пару, групни |
| **Наставна средства:** | Уџбеник |
| **Међупредметне компетенције:** | Одговорно учешће у демократском друштву, комуникација, компетенција за учење, сарадња |
| **Међупредметно повезивање** | Српски језик, енглески језик, грађанско васпитање |
| **Начин провере остварености исхода** | Усмени одговори, групни рад |
| **Литература** | Уџбеник за седми разред Noi ci siamo, T. Anna Pellegrino, Elettra Ercolino |

|  |  |
| --- | --- |
| **ТОК ЧАСА** | |
| **Активности наставника** | **Активности ученика** |
| **Уводни део часа**  **Трајање: 10 минута** | |
| Наставник упознаје ученике са планом и програмом рада у новој школској години, лекцијама и распоредом писмених провера, даје им савете и препоруке за нову школску годину.  Поставља циљ часа и даје неопходна објашњења у вези са радом. | Ученици пажљиво слушају објашњења наставника и реагују на њих и постављају питања у вези са тим. |
| **Главни део часа**  **Трајање: 30 минута** | |
| Наставник прво поставља добро позната питања научена претходних година:  *Come ti chiami?*  *Che cos’è?*  *Che cosa c’è?*  *Quanti anni hai?*  *Quando è il tuo compleanno?*  Наставник даје објашњења у вези са вежбањима која се раде на часу због обнављања градива из претходног разреда.  Уџбеник, стр. 8, вежба 1 – потребно написати одговарајући одређени члан. Наставник прво усмено пропитује који су одређени чланови у италијанском језику и када се који користи, а затим прелази на вежбање.  (*i tennisti, le insegnanti, la matita, gli insegnanti, il compagno, le tenniste*)  Вежба 2 – потребно придеве који означавају националност сложити у роду и броју са именицом.  Наставник прво теоријски испитује ученике која су правила у слагању придева са именицом, па затим прелази на одрађивање задатка.  (*1.Io sono una ragazza francese. 2. Alonso è* *un ragazzo spagnolo. 3. Jane è una ragazza inglese. 4. Paolo è un ragazzo italiano. 5. Adham è un ragazzo algerino. 6. Hans è un ragazzo tedesco*.)  Вежба 3 – наставник са ученицима понавља значења датих речи, а затим им оставља време да попуне укрштеницу  (*1.torta, 2. candeline, 3. auguri, 4. soffiare, 5. tagliare, 5. buon*)  Вежба 4 – наставник пушта на ЦД-у кратке дијалоге које ученици треба да понове, а затим и да преведу реченице  Страна 9, вежба 5 – наставник пита ученике које предмете са сличица препознају, затим пушта ЦД а ученици слушају и попуњавају вежбу – испод сличица пишу одговарајуће речи (*1. evidenziatore 2. righello, 3. astuccio, 4. quaderno, 5. penna, 6. -matita, 7. pennerelli, 8. gomma, 9. temperino, 10. zaino, 11. forbici, 12. colla*)  Вежба 6 – наставник проверава да ли се ученици сећају речи које означавају родбинске односе, а затим им оставља време да попуне имена породице (*1. la madre, 2. la nonna, 3. la sorella, 4. il fratello, 5. il nonno, 6. il padre*)  Вежба 7 – Наставник прво са ученицима укратко обнавља присвојне придеве, затим ученици у паровима раде вежбање (постоји више могућности решења, нпр. *1. mia, 2. i tuoi, 3. i suoi, 4. nostra, 5. vostro, 6. i loro*)  Вежба 8 – Наставник објашњава вежбање – потребно је испод сваке сличице дописати глагол у трећем лицу једнине, и на тај начин описати један уобичајени дан (*1. alza, 2. denti, 3. Fa, 4. Si, 5. colazione, 6. Va, 8. compiti, 10. Va*). Када ученици ураде размењују уџбенике са паром у клупи и један другом контролишу написано, док слушају решења на ЦД-у. | Ученици одговарају на постављена питања.  Ученици слушају објашњења, прате у уџбеницима, одговарају на постављена питања и раде задатке, затим анализирају заједно са наставником и размењују мишљења.  Ученици одговарају на постављена питања, затим решавају задатак па га заједно са наставником проверавају.  Ученици наглас читају решења.  Ученици гласно понављају кратке реченице из дијалог након што их чују.  Ученици одговарају на постављена питања, слушају а затим попуњавају вежбу.  Ученици одговарају на питања, затим попуњавају вежбу.  Ученици активно учествују у обнављању, дају своја мишљења и примере, затим раде вежбање, а након тога заједно проверавају исправност и анализирају реченице.  Ученици решавају задатак, затим размењују уџбенике са другом из клупе и један другом проверавају тачност док слушају решења на ЦД-у. |
| **Завршни део часа**  **Трајање: 5 минута** | |
| Наставник похваљује најактивније ученике, затим саопштава ученицима план за следећи час (иницијални тест), као и планиране ваннаставне активности, облике пројектне наставе, начине оцењивања, распоред писаних провера. |  |

|  |  |
| --- | --- |
| **ОКВИР ЗА ПРЕИСПИТИВАЊЕ ОСТВАРЕНОГ ЧАСА:**  Да ли ми је адекватан избор начина провере остварености исхода?  Да ли сам планирала адекватне активности ученика?  Да ли је било одступања или потешкоћа приликом остваривања планираног?  Шта бих променила? |  |